Джы къыкъок1ыгъэ пэрыохъухэу зы лъэпкъэу тызэрэщытыр къэзыушыхьатыным пэш1уек1охэрэм къагъэлъэгъуагъ илъэсишъэ заомрэ илъэси 150-рэ зэпэ1апчъэныгъэмрэ зыми тыфагъэсагъэп. Тилъэпкъ 1офхэм «агъэгумэк1ырэр» джыри тэщ нэмык1 «нахь 1уш» лъэпкъхэр ары, джыри хэк1ып1эхэр тхьак1умэмэ шэф дагъэу къырагъатк1о, джыри гъогоу хэтхыщтым «гъуазэ тыфаш1ы»… джыри, джыри, джыри… Интеллектуальнэу (акъылк1э) зызыщытыугъоижьыщт уахътэр ащ нэсыфэ т1эк1эк1ы, блэтэут1упщы. Ет1анэ: «Шышъхьэр блэк1ыгъэу, шык1эм улъымы1эбэжьыр»,- къэсын.